open-index/open-wikipedia-markdown huggingface dataset:
Iosa Buson

**Iosa Buson** (1716-1784) ia es un poesiste japanes. El es la plu famosa per sua haicus.

Esemplos (traduida a elefen):



Luna alta en la sielo 
super tetos de vileta
como un vagante. 

Plu sola me vade
visita un om sola
en esta sera de autono.
Cobaiaxi Issa

Categor
**Cobaiaxi Issa** (15 junio 1763 – 5 janero 1828) ia es un poesiste japanes. El es la plu famosa par sua haicus.



O caracol
asende montania fuji
ma lente, lente

Cuieta
en la profunda de la lago
un vista de nube

Veni con me
e jua, pasaro
sin parentes
Salsa siracha

La **salsa Siracha** (Tai: น้ำพริกศรีราชา, *nam phrik Siracha*; Viet: *Tương ớt Sriracha*; speleda comun **Sriracha** ma es pronunsiada *Siracha*) es un salsa asian de txili, vinagra, sal, zucar e alio.  Lo porta la nom de la contia Siracha, provinsia Chonburi, en Tai, cual es derivada de *Sri Raja* (re santa) en sanscrito.

## Siracha en Asia sude-este

En cocina tradisional tai, la salsa Siracha acompania frecuente platos de pexes.  En Vietnam, lo es servida con talietas* phở, *talietas fritada, e roleta *Nem rán*. 

## Siracha en America

En anios resente la salsa Siracha ia deveni multe popular en la SUA e Canada.  La marca plu comun en la mercato nordamerican es la "salsa gal" fabricada par la Compania de Comedas Huy Fong (4800 rua Azusa Canyon, Irwindale, California 91706). Alga otras companias ance comersiali la salsa Siracha, ma cuasi tota supermercatos en la SUA vende la salsa de Huy Fong.

La salsa Siracha es trovada frecuente en restorantes xines, viet, tai, e panasian.

La compania Huy Fong ia es fundida en Los Angeles, California par David Tran (Trần Đức, 陈德/陳德), un inmigrante de Vietnam, pos el ia evade la comunistes viet en la desenio de 1980.  La compania ia porta la nom de la barco taiuan Huy Fong (汇丰/匯豐, *Huìfēng*), la barco el ia embarca de Vietnam per el migra a la SUA.  Tran ia es naseda en Sai Gon (aora la Site de Ho Chi Minh) en 1945 en la familia xines-viet con asendente de Teochew (广东省潮州市/廣東省潮州市, Chaozhou, Guangdong, Xina).

La fabriceria de Siracha Huy Fong es en la site de Irwindale, contia Los Angeles, en California.

En otobre 2013, la governa munisipal de Irwindale ia inisia un litiga contra Huy Fong, pos sirca 30 abitores de la site ia cexa ce la fuma de la fabriceria Siracha ia causa irita e maladia. La litiga ia es abandonada la 29 maio 2014.

La difusa BBC ia reporta en 2013 ce Huy Fong ia vende 20 000 000 botelas de la salsa en la anio 2012.  En 2009, la jornal *Bon Appétit* ia clama la salsa la "Ingrediente de la Anio 2010."
Haicu

**Haicu** es un forma de poesia, orijinal de niongo (japan), cual nara un mesaje corta e simple. Lo usa tre linias con sinco, sete, e sinco silabas, e a multe veses inclui temas natural.

Haicu probable ia es scriveda prime en la sentenio 17 e es fundada en Zen Budisme. La haicu es un atenta a simplia e perfetia, sin no cosa nonesesada. La scrivores la plu famosa de haicu es Cobaiaxi Issa, Iosa Buson, e Matsuo Baxo.

Esemplos (orijinal en elefen, par "sf"):



abri fenetra,
venta entrente casa,
ja confusada.

me es fatiga,
ma dormi no ariva,
resta velia.

parlada clara,
contra la venta forte,
con vose dulse.

ia va ja ier,
reveni a esta ora,
va vade doman.

Taso da cafe,
sigareta fumante,
ambos es negra.
Sculta

:*Per plu, vide [[:Category:Sculta|categoria sculta]]*

Un **sculta** (de la parola latina *sculpere*) es un cosa de tre dimensiones, creada par umanas, comprendeda como un peso de arte. Materias inclui lenio, petra, arjila, e metal. Formas varia de representas realiste a formas imajinal a cosas tota nonrealiste.

:Sculta de Egipte antica
:Sculta de Mesopotamia antica
:Sculta de Asia antica
:Sculta de Elas antica
:Sculta de Roma antica
:Sculta de la Eda Medieval
:Sculta de la Renase
:Sculta neoclasica
:Sculta de India
:Sculta de Xina
:Sculta de Islam
:Sculta de Africa
:Sculta de Oseania e Australia
:Sculta de la americanes orijinal
:Sculta moderna
:Sculta realiste
Televisa

*Per plu, vide [[:Category:Televisa|la categoria televisa]].*

**Televisa** es un media de telecomunica usada per transmete imajes movente en monocromatica (pd "negra e blanca") o en color en du o tre dimensiones e sona. La parola refere ance a la presenta de programes de diverti, novas, educa, e comersia. La aparato es nomida la ''televisador''. La regarda de programes es nomida *televide*, e la person ci regarda lo es un *televidor*.
Lingua franca nuova

**Lingua franca nuova** es un lingua aidante internasional desiniada par Serafin Bernhard e presentada en *Grammatik der Lingua Franca Nuova, einer ungleich der Volapük allen Nationen gleich gut verständlichen Universalsprache* ("Gramatica de lingua franca nuova, un lingua universal, no como volapük, egal bon comprendable par la popla de tota nasiones"), publicida en Wien en 1888 (Buchhandlung Moritz Perles). La edita du ave la titulo *Welt-Italienisch Franca* ("Franca italian mundal"), publicida en Wien en 1891.

Seguente Louis Couturat e Léopold Leau (en *Histoire de la Langue Universelle*, Paris, 1903), la lingua es un forma de italian no multe regularida. Los nota ce la conjugas es multiple e complicada, e "es" e "ave" es nonregular. La pronomes es ance compicada e nonregular. La spele reteni la varias de c e g como en italian, e ajunta la formas Ĉ per tx ante a, o, u, e Ŝ per x.

## Notoj
*skanita versio de la lernolibro (1888)
Lingua aidante internasional

Un **lingua aidante internasional (LAI)** es un lingua artifisial desiniada per aida comunica internasional.

La lingua cual ave prima un grupo grande de parlores ia es volapük, creada par Johann Martin Schleyer en 1879. Plu tarda, esperanto, creada par L. L. Zamenhof en 1887, deveni multe susedosa, e volapük ia perde rapida la plu de sua seguores.

De esta tempo on ia developa plu ca 100 linguas desiniada. La plu importante es ido e interlingua. Otra linguas desiniada es interesante, ma ave sola un pico de seguores. Esemplos es latino sine flexione, occidental, novial, glosa, e lingua franca nova.

## Vide ance
Lingua aidante zonal
Mondlango

**Mondlango** es un proposa per un lingua aidante internasional.

Mondlango es multe simil a esperanto. La diferes prima es:
# La elimina de leteras con sinietas.
# La sustitui de -os per -oj per la plural de nomes.
# La sustitui de -an -in -on per -as -is -os per la verbos.
# La elimina de -n per la ojeto direta, esetante cuando nesesada.
# La elimina de acorda entre la nom e la ajetivo.
# La usa de plu parolas de la lingua engles, en loca de parolas de linguas germanica o slavica.
Mondlango es un lingua creada en Xina en 2002.

"La tero esan un biga vilajo, ay ciu humo esan jia vilajano."

## Lias esterna
* Vicia
Lincos

**Lincos** (un corti per la espresa latina *lingua cosmica*) es un lingua artifisial prima descriveda en 1960 par dr Hans Freudenthal en sua libro *Lincos: Design of a Language for Cosmic Intercourse, Part 1* ("Lincos: un desinia de un lingua per interata cosmal"). Lo es un lingua desiniada per es comprendable par cada forma de vive intelijente, par transmete interstelal. Freudenthal, un matematiciste, ia crede ce tal lingua debe es fasil comprendeda par vives cual no conose la gramaticas o vocabulas de tera.

La disionario de lincos, cual ta es enviada prima ante alga otra mesajes, comensa con un sistem de pulsas cual pote crea un vocabula per discute numeros natural e la funda de aritmetica (soma, sutrae, multiplia, e divide) con numeros binaria. La consetas de egalia, compara, variables, e constantes es mostrada par esemplos, e final lo descrive lojica de proposas, teoria de grupos, e lojica de ordina prima. La sesion seguente de la disionaria crea un vocabula per descrive tempo, incluinte dura, la pasada, e la futur. Sesion tre introdui la consetas difisil per descrive conversa entre individuas. Lo usa esemplos per introdui atores ci parla la un con la otra, ci fa demandas, ci conose cosas, ci desira cosas, ci fa prometes, ci jua. Final, sesion cuatro descrive consetas relatante a masa, spasio, e move. En esta sesion final, Freudenthal an atenta descrive la sistem solal e la formas de umanas.

La libro du no ia es scriveda, ma ta ajunta cuatro plu sesiones a la disionario: "materia", "tera", "vive", e "condui". No transmetes ia es fada con lincos.

A su es un esemplo de lincos de sesion 3, mostrante un individua fante demandas de un otra:

Nota la difere entre "bon/mal" e "vera/falsa": 10/4 es un responde vera a la demanda, e donce "vera" ta es un responde valida. Ma car lo no ia es reduida a sua termas plu simple, la responde no ia es lo cual Hb ia desira, e donce el responde *mal* asi.

Un otra esemplo mostra "meta-conversa":

## Referes

*Freudenthal, Hans (1960). Lincos: Design of a Language for Cosmic Intercourse. Amsterdam: North-Holland.

## Lia esternal
* https://web.archive.org/web/20201109042022/http://www.brunobassi.it/scritti/lincos.html
Esperanto 2

**Esperanto 2** ia es un reforma de esperanto proposada par René de Saussure en 1937, la proposa final en un cadena longa de tal proposas. La spele de esperanto ia es cambiada par elimina la diacritos e alga de la sonas plu rara:
**j > y*
**ĵ e ĝ > j*
**ŭ > w*
**ĉ > ch*
**ŝ > sh*
**kv > q*
**ks > x* 

Alga afisas gramatical ia es cambiada:
**-n* > *-u* per la acusativa de nomes, pronomes, e corelatas (pe *ju* per *ĝin*, *tu* per *tion*)
**-j* > *-n* per la plural de nomes e pronomes (pe *lin* per *lioj*, *lina* per *liaj*)
*ajetivos no acorda con sua nomes
**tiu*, *ĉiu*, etc > *ta*, *cha*, etc cuando los altera la nom
**-aŭ* > *-e* per la sufisa nondefinida averbal
**-iĝ-* > *-ev* per la sufisa de deveni.

Multe parolas gramatica ia es ance cambiada, pe:
**kaj* > *ey* ("e")
**ĉe* > *be* ("a")
**ol* > *ki* ("ce" de compara)

La sinifias de la preposada *de* es divideda entre preposadas plu spesifada.

Esperanto 2 ia introdui multe parolas plu internasional ce los en esperanto, pe *skolo* per *lernejo* (scola, leteral "aprenderia"). La sistem de ajetivos antonimal es reduida par usa radises per la antonimes, pe *tarde* per *malfrue* (tarda, leteral "nontemprana") e *poke* per *malmulte* (poca, leteral "nonmulte").

## Esemplo

Vizitinte perhazarde la 2-a Universala Kongresu de Esperanto be Genevo (te 1906), mi farevis Esperantisto ey partoprenis tie la fondu de la Int(ernacia) Scienca Asocio Esperantista, kaes mi estis elektata sekretaro. Dum pli longe ki qin yaron mi anke estis chef-redaktoro de la Int(ernacia) Scienca Revuo, la oficiala organo de ta Asocio, kay tiam havis pliente ki 800 membrun. En 1907 okazis la 3-a Universala Kongreso de Esperanto be Cambridge, kaw mi anke beestis ey kie mia projekto de internacia helpmono estis akceptata di la Kongreso. Pos ta Kongreso aperis la riformprojekto Ido, verkita di Markezo de Beaufront ey Prof. Couturat. Mi tuy konsciis, ke ta projekto estas tute ne konforma al la spirito de Esperanto, kaes rimarkinda flexeblu Ido detruis per logika derivsistemo tro rigida por la chataga uzado de la lingvo skribe ey parole, ey dey ta tago mi komencis rifuti la pretendun de Ido en la Int(ernacia) Scienca Revuo. Dum mia laboro por la riformo de Esperanto mi examenis ne nur la projektu Ido, sed anke la interlingvun el la skolo "naturista" (Occidental, Latino sine flexione, etp.). Tala lingvoprojekton estas interesa, sed lina awtoron forgesis, ke la ple malfacila parto de la interlingva problemo ne estas la facila kompreno por la Okcidentanon, sed la facila parolado por cha popolon de la terglobo. Ey lo ankore pli malfacila ne estas krei interlingvu, sed ju vivigi, ey tu sukcesis nur Esperanto; forlasi la bazu Esperanta ey la grandega laboru yam farita di la Esperantiston estus vera frenezajo, tiente pli ke la Esperantiston niam akceptos lingvu tute nova.

## Bibliografia
*De Saussure (1938). *Twelve lessons of Esperanto-II for beginners.*
Jean Pirro

**Jean Pirro** (naseda 24 desembre 1831 en Woustviller prosima a Sarreguemines, morida 3 febrero 1886 en Saint-Dizier) ia es un mestre de musica e linguiste franses ci, en 1868, ia crea la Lingua aidante internasional universalglot. El ia es ance la padre de la musiciste e organiste famosa, André Pirro.
L. L. Zamenhof

**Lazar Ludwik Zamenhof** (Ludwik Łazarz; Eliezer Levi Samenhof) ia nase 15 desembre 1859 en Białystok, Podlachia, Rusia (aora Polsca), e ia mori 14 april 1917 en Varxava, Polsca. El ia es un otalmolojiste, filolojiste, e la inventor de esperanto, un lingua aidante internasional.

El ia es capas de parla multe linguas: sua linguas madral ia es rusce, polsce e ides, e ance el ia parla deutx. Plu tarde el ia aprende latina, ivri, franses, elinica e engles. El ia ave un sabe partal de espaniol e italian.
Guarani (lingua)

**Guarani** es un lingua cual es parlada en Arjentina, Bolivia, Paraguai e la sude-ueste de Brasil. En Paraguai, la guarani es un lingua ofisial e es parlada par 94% de la popla.

Alga parolas elefen cual veni de la lingua guarani es capibara, tapir, ananas, jaguar, petunia, tapioca e tucana.
Linguas uto-asteca

La **linguas uto-asteca** es un familia de linguas american orijinal.  El es un de la plu grande, ambos jeografial e en numero de linguas, e es la plu bon fundida de familias de la Americas.  La linguas es trovada de la Great Basin (Bol Grande) de la SUA ueste (Oregon, Idaho, Utah, California, Nevada, e Arizona), e tra Mexico. La stato de Utah es clamada de la popla Ute.  Nauatl, la lingua clasica de la Astecas, plu se desendentes moderna, es un parte de esta familia.

Locas de linguas uto-asteca (vivente e estinguida) en la SUA:

Locas de linguas uto-asteca (vivente e estinguida) en Mexico

Un clasi de Linguas Uto-asteca:

*Uto-asteca norde
**Numica
***Numica ueste
****Paviotso - (acc Paiute norde)
****Mono (acc Monatx)
***Numica sentral
****Xoxoni - (inc Gosiut)
****Timbisha (acc Panamint, Coso)
****Comantxi
***Numica sude
****Paiut (Paiute sude)
****Ut
****Txemeuevi (acc Rio Colorado)
****Cauaiisu
**Tubatulabal (Rio Kern)
**Tacic (Xoxoni de California sude)
***Seran
****Serano
****Citanemuc (estinguida)
***Cauila
***Cupenio
***Luisenio - Juanenio
***Tongva (Gabrelino - Fernandenio) 
**Hopi (Pueblo)
*Uto-asteca sude
**Pimica (Tepiman)
***Pima-Papago (acc O'odham, Pima alta)
***Linguas Tepeuan (norde e sude)
***Pima basa
***Tepecano (estinguida)
**Taracahitica
***Tarahumanran
****Tarahumara
****Guarijio (acc Varihio)
***Tubar (estinguida)
**Cahita
***Yaci
***Maio
**Opatan
***Opata (estinguida)
***Eudeve (Heve, Dohema; estinguida?)
**Cora-Huitxol
***Cora
***Huitxol
**Naua (acc Asteca, Nauatlan)
***Potxutec (estinguida)
***Cor Naua
****Pipil (acc Nauate, Nauat)
****Nauatl (acc Asteca, Mexicano)
Engles Basal

La liste de parolas de **engles basal** es produida par Charles K. Ogden. El crea lo como un lingua aidante internasional; el crede ce un forma de engles plu simple ta es aprendeda plu fasil per persones ci no parle engles.

Un vicipedia esiste en engles basal: Wikipedia in Simple English.

## OPERATIONS - 100 words - OPERAS - 100 parolas

## THINGS - 400 General words - COSAS - 400 parolas jeneral

## THINGS - 200 Picturable words - COSAS - 200 parolas piturable

## QUALITIES - 100 General - CUALIAS - 100 jeneral

## QUALITIES - 50 Opposites - CUALIAS - 50 oposante
Latinesce

Latinesce es un proposa per un lingua internasional par George J. Henderson. Henderson ia inventa un otra proposa (nomida simple "lingua") en 1888, ma plu tarde el ia crea esta lingua multe bonida en 1901. El ia crede ce un lingua internasional no pote es vera inventada, ma  pote deriva de un coopera sosial entre la popla de la nasiones. Per esta, el ia sujeste la funda de un "Asosia Internasional" per xerca per un acorda sur la natur de un lingua internasional.

La lingua internasional plu bon, Henderson ia dise, es un cual uni la parolas de latina e la gramatica de engles. El sita Max Müller, ci ia dise ce engles es ja tres cuartis romanica.

En ambos de sua linguas, Henderson ia adere prosima a latina per la vocabula. El sujeste ce tota parolas ja internasional, de siensa (como telefon, jeolojia, etc) e de la mundo sosial (como piano, teatre, restorante, etc) debe es ance adotada.

La pronunsia segue italian. Sola la -e final difere, e es pronunsiada como la xva [ə]. Per un -e final pronunsiada como [e], on debe usa é (o ee).

La gramatica es multe simple, e consiste de sete sufisas:
* -s - plural de nomes;
* -re - infinitive, futur, e ipotesal presente de verbos;
* -te - pasada e partisipio pasada/pasiva de verbos;
* -nte - partisipio presente/ativa de verbos;
* -iore - "plu" per ajetivos e averbos;
* -issime - "la plu" per ajetivos e averbos;
* -é (-ee) - averbos de ajetivos.

La usa de radises de verbos es alga noncoerente, como en latina. Henderson permete ance alga otra esetas a regulas.

La sintatica segue la engles, con ajetivos ante la nomes, averbos ante la ajetivos. En frases normal, la ordina es sujeto-verbo-ojeto direta-ojeto nondireta. En demandas, la sujeto es moveda pos la verbo.

Latinesce usa *habere* como un verbo aidante per crea tempos perfeta, e *essere* per la vose pasiva, ambos en la modo de engles.

Un esemplo de latinesce:

:Nostre Patre qui esse in coele, 
:sanctificate esse tue nomine; 
:veni tue regne; 
:facte esse tue voluntate, 
:ut in coele, ita in terre. 
:Da ad nos hodie nostre quotidiane pane; 
:et remitte ad nos nostre debites, 
:sicut et nos remitte ad nostre debitores; 
:induce nos non in tentatione, 
:sed libera nos ab male.

Como on pote vide clar, latinesce es un presedente eselente de linguas como latino sine flexione e la interlingua de IALA.

Fonte:

Couterat, L. e Leau, L (1903). *Histoire de la Langue Universal.* Paris: Librairie Hachette.

Fontes orijinal:

**Lingua: an international Language for purposes of commerce and science*. London, 1888.
*Latinised English: the best Lingua Franca. In *The Referee*, London, 1901.
**The Lingua Franca of the Future.* 1902.
Alfabeta tsalagi

La **alfabeta tsalagi** es usada per la lingua tsalagi e ia es inventada par Sequoia (ᏍᏏᏉᏯ, ance clamada George Gist o George Guess; imaje a supra). En esta sistem, cada simbol sinifia un silaba. Per ce es sola 85 silabas en tsalagi, el nesesa sola 85 simboles. Multe leteras semble leteras latina, ma la sonas es tota diferente.
Sistemes de scrive

## Alfabetas consonantal (abjades)

La alfabetas orijinal ia es composada sola de consonantes, sin vocales. Alfabetas consonantal inclui la alfabeta fenisia, alfabeta ivri, alfabeta arami, alfabeta nabatea, alfabeta arabi, e otras.

## Alfabetas cuasi completa (abigudas)

Alfabetas cuasi completa es simil a alfabetas consonantal cual inclui varias minor per indica vocales, como la alfabetas de India e Asia sude-este, como alfabeta devanagari, alfabeta bangla, alfabeta tai, alfabeta tibetan, alfabeta brami (la alfabeta orijinal de India), e otras.

## Alfabetas completa (alfabetas, per dise esata)

La prima alfabeta completa, con consonantes e vocales, es la alfabeta elinica. Otras inclui la alfabeta etrusca, alfabeta latina, alfabeta cirilica, alfabeta haieren, alfabeta cartuli, alfabeta goto, la runas, e la hangul de Corea, e otras.

## Alfabetas silabal (silabarios)

Alfabetas silabal ave simboles variante per silabal, en la plu casos consonante-vocal. Incluida es la alfabetas orijinal de Japan - catacana e hiragana - e la alfabeta tsalagi par la saja tsalagi, Secuoia.

## Logografia

La orijinal sistemes de scrive ia es logografias, incluinte la ieroglifos de egipte antica, la plu de varias de cuneforma de Asia sude-ueste antica, e la scrive xines antica e moderna.

## Otra lias

Vide ance la evolui de alfabetas.

## Lias Esternas

*Sistemes de scrive
*Omniglot: Un colie grande
*Scrives antica
*La evolui de alfabetas
*La Scriptorium, un foro per discutes
Alfabeta glagolitica

La **alfabeta glagolitica** es la alfabeta slavica la plu vea. Lo ia es creada par la frates San Ciril (827-869 ec) e San Methodio (826-885 ec) en la sentenio nove per tradui la Biblia e otra testos a la linguas slavica.
Alfabeta cartuli

La **alfabeta cartuli** es un sistem de scrive usada oji per la lingua cartuli e otra linguas relatada. Sirca 330 ec, la Rena de Iberia ia deveni crististe, e la alfabeta ia es creada pronto pos esta aveni. La plu vea esemplo de la alfabeta cartuli es un xisela en un eglesa en Betlehem de 430 ec.

On pote usa la alfabeta cartuli per scrive elefen:
Alfabeta brami

La **alfabeta brami** es la plu vea de la alfabetas de India e Asia sude-este. La xiselas plu vea es los de la Proclamas de Axoca, ce es de la sentenio tre aec. Es posable ce la usa de la alfabeta estende a la sentenio ses aec. 

La "matra" es la forma de la vocal usada con un consonante, en esta esemplos, 𑀓 "ka".

### Consonants

La letera final no cabe en la table a supra; lo es 𑀴 ḷa - .
Alfabeta cirilica

La **alfabeta cirilica** e usada en Rusia, Ucraina, Bielarus, Balgaria, Macedonia Norde, Serbia, Tsernagora, Cazacstan, Cirgistan, Tadjicistan, multe linguas minor de Sibir, e como un alternativa en alga otras. Lo es ance la sola alternativa a la leteras latina usada en elefen. Lo es nomida per onora du frates de la Impero Bizantian, San Ciril e San Metodio, ci ia crea la alfabeta glagolitica plu temprana. 

Lo es derivada de la alfabeta elinica, con alga leteras de la alfabeta glagolitica, par studentes de Cyril and Methodius en la sentenio nove ec en la Impero Balgarsce Prima. 

## La alfabeta cirilica per rusce

*(1) La vocales palatida en la plu de locas, no es palatida pos j, tx, x, e xtx.
*(2) La sinia dur: usada per separa prefisas de un vocale seguente con /j-/.
*(3) La sinia mol: usada per indica ce la consonant presendente es palatida.

La ordina de la alfabeta cirilica como usada par elefen:

nota: *e* es usada sin palatali en lfn; on pote usa **і** per **и**, si desirada.

Per aida con la transcrive entre la alfabetas cirilica e latina en la lingua elefen, vade a Transcrive de cirilica a latina!
Alfabeta copta

**La alfabeta copta** es usada per scrive la lingua copta. La leteras es fundida sur la alfabeta elinica, aumentada par un pico de leteras de la forma demotica de ieroglifos. La alfabeta ave varias per la multe dialetos de la lingua coptica.

La transcrive (aprosima) de la table a destra:
Alfabeta de canadianes orijinal

**La alfabeta de canadianes orijinal** (engles: *Canadian Aboriginal Syllabics*) es un familia de alfabetas silabal usada per scrive alga linguas de la canadianes orijinal.  La linguas ce usa oji esta sistem inclui la plu de dialetos de cri, la linguas inuit en Quebec e Nunavut, e la ojibua en Canada ueste. Lo es usada en la pasada par la blackfoot e alga de la linguas na-dene de Canada ueste.

La alfabeta es inventada par James Evans, un misionor de la metodistes de England. El ariva en Canada en 1827 e ia es la dirijor de la mision, prima a la ojibue e plu tarde a la cri. Alga persones crede ce la alfabeta ia es inventada par la canadianes orijinal mesma.

La alfabeta es un alfabeta silabal, con un simbol per la consonante ma no simbol separada per la vocal. En loca de un simbol, la vocal es representada par jira la simbol consonantal en otra dirijes. Per esemplo, "p" es un angulo simple en cri. Como ᐱ, lo sinifia "pi"; como ᐯ, lo sinifia "pe"; como ᐸ, lo sinifia "pa"; e como ᐳ, lo sinifia "po".  La table a su mostra la simboles orijinal simple:  

::

A plu, simboles esiste per alga sonas final.  Cada lingua ave un sistem simil, con plu o min simboles, dependente de la fonetica de la lingua.  Car esta linguas usa poca consonantes e vocales, ma ave parolas longa, esta moda de scrive es multe usable, e la popla ia adota la sistem con zelia.
Alfabeta arami

La **alfabeta arami** es un abjad o alfabeta consonantal usada per scrive arami, de la sentenio oto aec. El es la fonte de la plu de alfabetas de Asia sude-ueste, India, e Asia sude-este.
Aconia Fabia Paulina

**Aconia Fabia Paulina** ia es un fem aristocrata e un de la ultima romanes pagan ci ia atenta salva la relijio roman de  declina.
Amiano Marcelino

**Amiano Marcelino** (latina: *Ammianus Marcellinus*) es la istoriste xef ci ia vive e ia nara la prosede de la dejenera de la Impero Roman en la sentenio 4.
Apuleio

**Apuleio** (Madaura, 123/5 - 180) ia es un scrivor roman la plu importante de la sentenio 2, amirada en vive e pos sua mor. El es la autor de *La Orosa Asino* (*Asinus aureus*).
Cato la Vea

**Cato la Vea** (latina: *Cato Maior*; 234 aec - 149 aec), orijinal nomida *Marcus Porcius Cato* ia es un senator e istoriste roman conoseda per sua conservisme e sua oposa la elinici de cultur roman. El ia es la scrivor ci scrive istoria prima en latina.
Catulo

**Gaio Valerio Catullo** (latina: *Gaius Valerius Catullus*; Verona, oji Italia, h. 87 aec – Roma, 57 aec, an si multa autores aseta la datas 84 aec – 54 aec) ia es un poesior roman.
Alfabeta de Shaw

La **alfabeta de Shaw** es un alfabeta creada par Ronald Kingsley Read per la scrive de engles. En 1958, la scrivor eres George Bernard Shaw ia ofre un premio de £500 per la person ci ta inventa la alfabeta la plu bon e, de 467 competores, Read ia es elejeda la ganior. Plu tarde, Read ia ajusta sua alfabeta pos condui probas con 500 persones, e publica un libro per sua Quikscript ("scrive rapida").

La atesta final de Shaw ia dise ce sua presenta teatral *Androcles e la leon* debe es primida en esta alfabeta. Poca otra testos ia es primida e la alfabeta no ia es seria considerada como un alternativa per scrive engles.

La alfabeta es fonemal, cada letera ave un sona, e cada sona ave un letera:

Un varia de esta alfabeta ia es developada per esperanto:




On pote usa la alfabeta de Shaw per scrive elefen. La sistem de vocales de la varia per esperanto ta opera an plu bon per elefen:

Natural, on ta usa "c" per "k" e "q", "i" per "y", e "u" per "w".
Suverti de la monarcia roman

La **suverti de la monarcia roman** ia es un revolui political en Roma antica en 509 aec, cual ia resulta en la esclui de la ultima re de Roma, Lucio Tarcinio la Orgolosa, e la institui de la Republica Roman.
Tetrarcia

La **tetrarcia** (latina: *tetrarchia*) ia es un sistem de governa instituida par la imperor roman Diocletiano en la anio 284 ec per regula la caos cual ia rena en la Impero pos la anios de la Crise de la Sentenio Tre entre 235 e 285.
Marco Pacuvio

**Marco Pacuvio** (220 aec – s. 130 aec; latina: *Marcus Pacuvius*) ia es la poesiste trajedial la plu grande de Roma antica ante Lucio Acio.
Rufio Antonio Agripnio Volusiano

**Rufio Antonio Agripnio Volusiano** (latina: *Rufius Antonius Agrypnius Volusianus*; ... – Costantinopla, 6 janero 437) ia es un politico de la Impero Roman Ueste.

## Bibliografia
* Weber, Ronald J. (1989) *Albinus: The Living Memory of a Fifth-Century Personality*.
Cartago

**Cartago** ia es un site importante de la Mediteraneo antica, fundada par la fenisias de Tiro en un enclave costal de la norde de Africa, sirca a la site moderna de Tunis.

## Istoria

Seguente fontes roman, la colonistes fenisia de Lubnan, gidada par la rea Dido, ia fundi Cartago en 814 aec. Dido (ance clamada rea Elisa) ia es un prinsesa escluida de la site fenisian de Tiro.

### Republica punica

La republica punica ia es un de la statos plu grande de la Mediteraneo antica. El ia ave geras variosa con Siracusa e, a fini, con Roma, cual ia vinse la punicas en la Gera Punica Tre.
Tracia

**Tracia** ia es un pais antica ueste de la Mar Negra e norde de la Mar Ejeo, aora divideda entre Turcia european, Balgaria, e Elas norde-este.
Mar Ejeo

La **Mar Ejeo** (elinica: *Αιγαίο Πέλαγος*, turces: *Ege Denizi*) es un parte de la Mar Mediteraneo entre Elas e Turcia.
Alfabeta eres

La **alfabeta eres** es fundida en la alfabetas usada par la scrivores de la eda media. Esta alfabetas ia deveni ance la leteras poca de la alfabeta latina moderna.
Turces (lingua)

**Turces** (**Türkçe**) es la lingua la plu usada de la linguas turcica, e la lingua ofisial de Turcia e Cipros Norde.

## Gramatica
Turces ave un strutur combinante, en ce sola un 'parola' pote sinia un conseta ce esije plu ce un parola en otra linguas. Per esemplo:

*Me bevi - İçiyorum.
*La persones ci bevi - İçenler
*La persones ci no bevi - İçmeyenler
*La persones ci no va bevi - İçmeyecekler
*Nos no va bevi. - İçmeyeceğiz.

Turces ave armonia de vocales. Per esemplo, per crea demandas de si o no, turces usa **mi**, ma la **i** sona cambia con la parola ce veni ante. Do, pos **var** (es/esiste), un parola con **a**, **mi** cambia a **mı** per ce la **ı** sona conveni con a. Ma pos **yok** (no es/no esiste), **mi** cambia a **mu**. 
Donce:
*x var mı? - Es ce es x?
*x yok mu? - Es ce no es x?

### Vocabulos
La plu parolas en turces es nativa a la lingua, ma turces ave miles de parolas cual veni de la linguas arabi e franses. Parolas de franses cual un parlor de elefen pote reconose inclui **tren** (tren), **bilet** (bileta), **pratik** (pratica), e **kültür** (cultur).

### Pronomes
*Ben - me
*Sen - tu (nonformal, singular)
*Siz - vos/tu (formal o plural)
*Biz - nos
*O - el
*Onlar - los
Alfabeta etrusca

La **alfabeta etrusca** es un forma de la alfabetas de Italia antica usada par la etruscas de sentenio oto aec a sentenio du aec, cuando la lingua ia deveni estinguida. El ia es derivada de la alfabeta elinica como usada par la elinicas en la area de Napoli.
Arte roman

**Arte roman** es la artes vidable fada en Roma antica e en la teritorios de la Impero Roman. Lo inclui arciteta, depinti, sculta e mosaica. Sculta ia es considerada la plu alta forma de arte roman e depinti de figures ia es multe valuada.
Arciteta de Roma antica

La **arciteta de Roma antica** es probable un de la atestas la plu importante de la sivilia roman. Lo es distinguida par la grandiosia de sua construidas de cual la fortia ia permite ce multe de los ia permane asta aora. La organiza de la Impero Roman ia normali la tecnica construinte e donce on pote vide multe formas simil a multe cilometres de distantia.
Alfabeta fenisia

La **alfabeta fenisia** es un continua de la alfabeta orijinal, comensada sirca 1050 aec. El es usada per la lingua fenisia. La alfabeta es vera un abjad, un alfabeta cual recorda sola consonantes ma no vocales. La alfabeta fenisia es la fonte de la plu de alfabetas de la mundo, incluinte la alfabetas elinica, latina, ivri, arabi, e la alfabetas de India e otra paises de Asia.
Alfabeta haieren

La **Alfabeta haieren** (o alfabeta armenian) es un alfabeta usada per scrive en la lingua haieren, creada par San Mesrop Maxtots en 406 ec.

Haieren ave du dialetos: este e ueste. Ambos usa la mesma alfabeta, ma alga leteras ave nomes e sonas diferente. Per esemplo, la letera du en haieren esta es "ben" e produi un sona /b/ ma en la haieren ueste la nom de letera es "pen" e produi la sona /p/.

Per usa la alfabeta haieren per scrive elefen:
Alfabeta itiopian

**La alfabeta itiopan** es ance clamada la alfabeta ge'ez. El es un alfabeta cuasi-completa developada orijinal per scrive ge'ez, un lingua semitica de la familia de linguas afroasiatica. El es usada oji per multe linguas de Itiopia.

La consonantes:

La vocales es indicada par la ajunta de sinias peti a la letera. A su es un esemplo usante la consonante "b". Otra consonantes es simil, ma variada per ajusta a la forma de la letera.

Un esemplo (Jenesi 29.11–16 en Ge’ez):
Alfabeta nabatea

La **alfabeta nabatea** es un alfabeta consonantal (o abjad) usada par la nabateas en la sentenio du aec. Xiselas importante ia es trovada en Petra. La alfabeta es desendente de la alfabeta arami tra la alfabeta suri. El ia developa a la alfabeta arabi sirca la sentenio cuatro ec.
Alfabeta orijinal

La **alfabeta orijinal** ia es developada par un popla semita ci abita en o prosima a Egipte, cisa en la deserto Sinai. Los ia fundi lo sur la idea developada par la egipsianes, ma ia usa sua propre simboles. La alfabeta ia es adotada par sua visinas e relatadas a la este e norde, la cananes, la ivris, e la fenisias. La fenisias ia porta sua alfabeta a otra poplas de Asia sude-ueste e a la arabis, elinicas, e etruscas, e a la area de Espania moderna. Nota ce la leteras ia es reversada, car la fenisias ia scrive de destra a sinistra. A alga veses, leteras es reposada a sua lado.

Vide ance la Evolui de alfabetas.
Runas

La runas - ance clamada la *futhark*, de la ses leteras prima - ia es un alfabeta creada par la popla de Europa norde e norde-ueste ci ia parlada la linguas germanica.  La esemplos prima es de la sentenio prima ec, e la usa continua a la sentenio 10 en alga locas en scandinavia.  La forma la plu vea de la runas es la *futhark* vea, con 24 leteras ordina en tre lineas de oto.  La leteras listada plu vea es sur la Roca de Kylver en Gotland, de sirca anio 400.

A su es la futharc vea.

* þ es pronunsiada como th en engles
* ï es pronunsiada como æ o ei (cat o Kate)
* z (a supra, la R) ia deveni r final en germanica norde
* ŋ es la sona final de ring en engles

Nomes en proto-germanica, e sua sinifias posible:

* f - fehu - boves
* u - uruz - uro
* þ - þursaz - jigante
* a - ansuz - un de la dios Æsir
* r - raido - viaja
* k - kaunan - ulsera
* g - gebo - donada
* w - wunjo - joia
* h - hagalaz - graniza
* n - naudiz - nesesa
* i - isaz - jela
* y - yera - anio
* ï - ïwaz - taxo
* p - perth - pero
* z - algiz - alce
* s - sowilo - sol
* t - tiwaz - la dio Tiwaz (Tyr)
* b - berkanan - betul
* e - ehwaz - cavalo
* m - mannaz - om
* l - laguz - lago
* ŋ - iŋwaz - la dio Ingwaz (Yngvi)
* d - dagaz - dia
* o - oþila - propria

Orijinas posible de leteras:

* f - tota italica
* u - italica norde
* þ - inventada?
* a - italica norde
* r - latina
* k - tota italica
* g - latina, etrusca
* w - inventada?
* h - latina, etrusca
* n - inventada?
* i - tota italica
* y - duplida latina c? latina g?
* ï - inventada?
* p - inventada?
* z - etrusca ps?
* s - tota italica
* t - latina, etrusca; raetic t'?
* b - latina, etrusca
* e - latina e turnada?
* m - latin m, alterada per difere lo de futhark e
* l - italica norde
* ŋ - inventada?
* d - duplida latina d?
* o - italica norde
Siensas umana

:*Esta es la article sur siensas umana. La [[:Category:Siensas umana|siensas umana]] conteni plu articles sur siensas umana.*

La **siensas umana** studia la aspetas filosofial, biolojial, sosial, cultural, e psicolojial de la vive umana. La intende de los ci studia la siensas umana es la estende de nosa comprende de la mundo umana par la usa de metodos variosa. La campos inclui istoria, filosofia, jenetica, sosiolojia, psicolojia, biolojia de evolui, biocimica, neurosiensa, antropolojia, e otras. Siensa umana es un critica ojetiva e informada de la esiste umana e como lo relata a realia.
Siensas natural

:*Esta es la article sur la siensas natural. La [[:Category:Siensas natural|categoria Siensas natural]] conteni plu articles sur siensas natural.*

**Siensa natural** es un ramo de siensa consernada con la descrive, predise, e comprende de fenomenas natural, fundida sur evidentes empirical de oserva e esperimente. Metodos como revista par egales e repetablia de resultas es usada per serti la validia de avansas siensal.

Siensa natural pote es divideda entre du ramos major: siensas de vive (o siensas biolojial) e siensa fisical, cual inclui fisica, astronomia, cimica, e jeolojia. Esta ramos de siensa pote es plu divideda entre plu ramos spesialida (pd campos).

In la tradision analisal de sosia ueste, la siensas empirical e spesial la siensas natural usa utiles como matematica e lojica, e cambia informa direta sur natur a mesuras cual pote es esplicada como dises clar de la "leges de natur".
Meteorolojia

:*Esta es la article sur meteorolojia. La [[:Category:Clima|categoria "clima"]] conteni plu articles sur la sujeto.*

Meteorolojia es la studia e la siensa de la atmosfera per predise la clima local.  Meteorolojistes predise comun la tempestes, siclones, pluve, neva, etc, per la dia, la semana, o an per la anio.  Vide, per esemplo, articles supra...

*nubes
*pluva
*neva
*tempestes
*siclones
*aira
*clima
*caldi global
Alfabeta uigur

**La alfabeta uigur** ia es un alfabeta usada per scrive uigur, un lingua altaica parlada par la popla uigur ce abita en Xina ueste (Turcestan este). El es la desendente de la alfabeta sogdian, ma scriveda vertical, no orizonal. En la pasada, el ia es usada per testos de budisme, cristianisme, e manisme per sirca 700 - 800 anios. La testo plu resente es de la sentenio 18. Per multe sentenios, la uigures ia usa la alfabeta arabi. Oji, la popla uigur usa la alfabeta cirilica o la alfabeta latina. La alfabeta ia es la prototipo per la alfabeta mongol and la alfabeta manxu.
Ogam

**Ogam** es un alfabeta de la eda medieval temprana, usada per la plu parte per la lingua eres vea. El es usada la plu en la sentenios sinco e ses sirca la Mar Eres. Lo ia orijina en talias en roca o lenio.
Alfabeta deutx

**La alfabeta deutx**, ance clamada *fraktur*, es un forma de scrive usada en Deutxland de la eda medieval a la sentenio 20. El es un desendente de scrives plu vea de otra partes de Europa en la eda Medieval, usada spesial par la monces ce ia scrive la Biblia e otra testos con pen e inca. Contra ce esta alfabetas ia entra Deutxland plu tarda ca paises como Franses, fraktur ia deveni asosiada con la lingua deutx, e la popla ia esita adota la plu moderna tipo "venezian" (simil a la tipo usada oji).

Du esemplos (fraktur de Walbaum e fraktur de Humboldt):
Alfabeta mongol

**La alfabeta mongol** es la alfabeta plu vea per la lingua mongol. El es usada oji en Mongol Interior en Xina per scrive mongol e la lingua evenc, ma en Mongol, los usa la alfabeta cirilica. La alfabeta ia es creada par un scrivor uigur - Tatar-Tonga - ce ia es caturada par la mongoles en un gera sirca 1204. Txingis Chan ia comanda ce el crea un scrive per la lingua mongol. Tatar-Tonga ia crea la alfabeta par ajusta la alfabeta uigur.

Un esemplo:

* transcrive leteral: Vicipedia čilügetü nevterkei toli bičig bolai.
* en cirilica: Википедиа Чөлөөт Нэвтэрхий Толь Бичиг Болой.
* transcrive: Vikipedia chölööt nevterkhii toli bichig boloi.
* tradui leteral: Wikipedia libre tota-profunda miror atesta es. 
* tradui: Wikipedia es la ensiclopedia libre.
Alfabeta deseret

La **alfabeta Deseret** (Deseret: 𐐔𐐯𐑅𐐨𐑉𐐯𐐻) es un alfabeta fonetical consetida en la media de la sentenio 19 par la dirijores de la Universia de Deseret (a pos nomida Universia de Utah) su la dirije de Brigham Young, presidente du de la Eglesa de Jesus Cristo de la Santas de la Dias Ultima.

Young ia declara ce la alfabeta es intendeda per recambia la alfabeta latina tradisional par un otra posible, plu fonetical esata per la lingua engles. Esta ta furni a la migrores un oportun per aprende leje e scrive la lingua engles.

On pote descarga tipos de leteras asi: http://fr.fonts2u.com/deseret.font 

Asi es la covre fronte de la libro de instrui "Deseret first book":
Jeneolojia

*Per plu, vide [[:Category:Jeneolojia|la categoria jeneolojia]].*

**Jeneolojia** (de elinica γενεαλογία), de γενεά (jenera), e λόγος (sabia) es ance conoseda como "istoria de familia. Lo es la studia de familias e la trasa de lineas de relata e sua istorias. Jeneolojias usa intervisas oral, arcivos istorial, analisa jenetica, e otra arcivos per oteni informa sur un familia e per mostra linias de relata e sangue de sua membros. La resultas es comun esibida en cartas o scriveda como naradas.

La persegue de istoria e orijines familial ave tipal alga motivas variosa, inclui la desira per trova un loca per la person mesma o per sua familia en un vista istorial plu grande, un sensa de encarga per preserva la pasada per jeneras futur, e un sensa de autosasia per nara fidal.
Colie

La pasatempo de **colie** inclui la xerca, loca, oteni, orgniza, catalogi, esibi, conserva, e manteni de cosa interesante a la *colior*. Colies difere en aspetas variosa, la plu clar en la natur e estende de la cosas colieda, ma ance en la intende, presenta, etc. La estende de ojetos posible es cuasi sin limita, e coliores ia reali un cuantia grande de esta posibles, an si alga es multe plu popular ca otras.

En colies de cosas fabricada, la cosas pote es antica o simple coliable. Anticalias es tipal coliables ave 100 anios de eda. Coliables resente es clamada plu comun "efemeras". 

Colie es un pasatempo de enfantia per alga persones, ma per otras lo es un ativia per la vive intera, o alga cosa comensada en adultia. Coliores ci comensa temprana en sua vives comun altera sua intendes cuando plu vea. Algas comensa par compra cosas cual atrae se e alora comensa labora a aprende como on construi un colie matur. Otras prefere developa alga sabia en un campo ante comensa compra. La emerje de la interede como un foro global ia resulta en multe fanes isolada trovante lunlotra.
Turisme

*Per plu, vide [[:Category:Turisme|la categoria turisme]].*

**Turisme** es viaja per plasir o comersia, e ance la teoria e pratica de turi, la comersia de atrae, atende, e diverti turistes, e la comersia de opera de turis. La Organiza de Turisme Mundal defini turisme en un modo cual vade "ultra la persepi comun de turisme como limitada a sola un ativia de vacanse", a persones ci "viaja e resta a locas estra sua ambia usual per no plu ca un anio en segue, per osio, comersia, e otra intendes. In quest'area si dovrebbero aggiungere più articoli e contenuti, soprattutto sui luoghi da visitare e sul turismo.

Turism pote es internal o internasional, e turisme internasional ave implicas, entrante e sortinte, per la salda nasional. Oji, turisme es un fonte major de revenu per multe nasiones, e afeta la economia de e la nasiones visitada e los de persones visitante.
Eletronica

:*Esta es la article sur eletronica. La [[:Category:Eletronica|categoria Eletronica]] conteni plu articles sur eletronica.*

**Eletronica** es la campo de fisica cual trata con la developa e aplica de aparatas e sistemes cual usa la flue de eletrones en un vacua, en media de gas, e en semicondutadores. Eletronica usa sircuitos eletrical con partes ativante como tubos vacuida, transistores, diodos, sircuitos integrada, optoeletronicas, e sensadores, e partes suportante.

Esemplos de tecnolojia eletronica inclui radio, televise, computadores, lus artifisial, sistemes de caldi, sircuitos usada en aviones, barcones, autos, e camiones, etc.
Interede

:*Esta es la article sur la interede. La [[:Category:Interede|categoria Interede]] conteni plu articles sur la interede.*

La **interede** (o simple *rede*, o *internet* en engles internasional) es un rede de miliones de computadores, usada per comunica, diverte, e comersia. 

Contra la crede comun, la interede no es un sinonim de *[[WWW|World Wide Web]]*. Esta es sola un parte de la interede, un de la multe servis ofreda en la interede. La *WWW* es un sistema de informa multe plu resente (1992) ce la usa de la interede como un media de comunica.

Alga servis otenable en interede es la aseso distante a otra macinas (telnet), la envia de fixes (ftp), posta eletronica (smtp o eposta), novas eletronica (ntp), conversas en linia  (irc o *chat*), e pajes de la interede (html).

La istoria de la interede ia comensa con la developa de computadores eletronica en la desenio de 1950. La conseta comensante de un rede per un area grande ia orijina en alga laborerias de la siensa de computa en la SUA, Rena Unida, e Frans. La Departe de Defende de la SUA ia dona contratas tan temprana como la desenio de 1960, incluinte per la developa de la projeta ARPANET, dirijeda par Lawrence Roberts. La mesaje prima ia es enviada tra la ARPANET en 1969.
WWW

La **WWW** (pronunsiada "wa-wa-wa" – un corti de la nom engles *World-Wide Web* – o **rede mundal**) es un sistem de documentos liada entre se, cual on asede par la interede, usante un programa nomida un surfador.

Documentos de ueb es nomida "recursos" (o "resource" en engles), un terma cual inclui no sola testos, ma ance imajes, filmas, e otra spesies de informa. Cada ave un "adirije" – un nom cual identifia lo en un modo unica en la mundo. Tecnical, un adirije es nomida URL (de engles per "Locador Uniforma de Recursos").

La ueb es la parte la plu grande e importante de la interede, e, a multe veses, on usa la nom "ueb" per refere a la interede intera. Ma en realia, la ueb es sola un de multe servis de la rede. Un otra servi, per esemplo, es la e-posta.

La siensiste engles Tim Berners-Lee ia inventa la WWW en 1898. El ia scrive la surfador prima en 1990 cuando el ia es empleada a CERN en Suiz. La surfador ia es presentada estra CERN en 1991, prima a otra grupos de rexerca, e alora a la publica jeneral en agosto 1991.
Vicitecnolojia

Un **vici** es un loca de rede cual permete se lejores crea e cambia la pajes, usante sola sua surfador. Pajes de rede es usual scriveda en HTML, un lingua alga complicada per organiza testos e imajes. En un vici, par contrasta, on cambia la pajes usante un lingua de marca multe simplida, o an un editador cual mostra direta la aspeta tipografial de la pajes.

Vicis es comun usada per crea pajerias colaborosa de comunias, per la manteni de notas personal, en redes de companias, e en sistemes per maneja informa. Un de la vicis la plu bon conoseda es Vicipedia, un ensiclopedia grande, scriveda par sua lejores.

Ward Cunningham, la developor de la programa prima de vici, "WikiWikiWeb", ia descrive el como "la banco de datos enlinia la plu simple per opera".

La nom "vici" deveni de la parola hauaian "wiki" cual sinifia "rapida", car vicis es un modo rapida per crea pajes de rede.
Haieren (lingua)

**Haieren** (ance clamada Armenian en multe linguas European) es la lingua parlada par la popla de Haiastan e par migras de Haiastan tra la mundo. El es un ramo isolada de la familia de linguas Indo-European. Haieren es probable relatada a la lingua estinguida Frigian, e pare ance relatada a Elinica. El es scriveda usante la alfabeta haieren, ce ia es creada par San Mesrop Maxtots en 406 ec. Leteratur en Haieren ia comensa ante la sentenio sinco.

Per mostra, asi es la Prea de la Senior en Haieren:


:Հայր մեր որ յերկինս ես,
:սուրբ եղիցի անուն Քո։
:Եկեսցէ արքայութիւն Քո։
:Եղիցին կամք Քո
:որպէս յերկինս եւ յերկրի։
:Զհաց մեր հանապազորդ
:տուր մեզ այսօր։
:Եւ թող մեզ զպարտիս մեր
:որպէս և մեք թողումք
:մերոց պարտապանաց։
:Եւ մի տանիր զմեզ ի փորձութիւն
:այլ փրկեա զմեզ ի չարէ։
:Զի քո է արքայութիւն
:եւ զօրութիւն եւ փառք
:յաւիտեանս
:Ամէն


Transcrived:
:Hayr Mer
:Hayr mer vor hergins yes
:Soorb yeghitzi anoon ko
:Yegetze arkayootyoon ko
:Yeghitzin gamk ko 
:vorbes Hergins yev hergri
:Uzhatz mer hanabazort door mez aysor
:Yev togh mez uzbardis mer, vorbes
:Yev menk toghoomk merotz bardabanantz
:Yev mi danir uzmez ee portzootyoon
:Ayl purgya uzmez ee chare
:Ziko e arkayootyoon 
:yev zorootyoon 
:yev park havidyans,
:Amen.
Protista

**Protistas** es un renia de viventes con organiza simple, comun de sola un selula, ma alga veses de multe selulas con poca diferes entre la selulas.  Par costum, On ave du grupos, fundada sur similas a otra renias:

Protozoa - protistas como animales.
* Flajelatas (con flajelos) - pe euglena
* Ameboidas (con pseudopodes) - pe ameba
* Siliatas (con multe silia corta) - pe paramesio
* Sporozones (nonmovente parasitos) - pe toxoplasma

Alge - protistas como plantas.
*Clorofitas (alge verde)
*Rodofitas (alge roja)
*Heterocontofitas (alge brun, diatomes, mofo falsa, etc)

Aora, la plu de biolojistes considera alges verde e roja como plantas, no protistas.  Algaes blu es considera baterias.
Fungo

**Fungos** es un rena de viventes multe prosima a la plantas.  Los inclui xampiniones, fermentos, e la plu de mofos.  Los es multe importante, car los es la prima descomposantes de materias organica.  Alga de los es usada per fa pan, bir, e per come direta.

On ave sete grupos:

* Microsporidia : parasitos uniselulal
* Citridiomicota : spesies acual con sporas con un flajela.
* Blastocladiomicota : fungos saprofaje e parasital; orijinal incluida en Citridiomicota.
* Neocalimastigomicota : fungos nonairobial cual vive en la sistemes de dijesta de mamales erbivor; orijinal incluida en Citridiomicota
* Ascomicota : spesies con sporas produida en sacos e lansada a la esterna a maturia; inclui alga xampiniones e fermentos.
* Basidiomicota : spesies con sporas ce developa a la terminas de selulas spesial, e ce es sperdeda par la vente; inclui la plu de xampiniones.
* Glomeromicota: simbiosal con plantas; en la pasada, esta ia es un parte de Zigomicota, ma aora inclui lo.
Desinia

: *Per plu, vide [[:Category:Desinia|category desinia]]*

*'Desinia* es un tipo de arte en cual un artiste usa strumentos variosa per marca paper o otra materia de du dimensiones. Strumentos inclui lapises de grafito, pen e inca, brosas e inca, lapises de color, pasteles de sira, carbon, creta, pasteles, gomas de cansela, penes de marca, stilos, metales (pe arjenta), e computadores. Surfases inclui paper, carton, plastica, cuoro, lona, lenio, roca, e an mures.

En ajunta a sua formas plu artal, desinia es ance usada en anima, desinia comersal, desinia de arciteta, desinia de injenia, desinia tecnical, etc. La artiste es nomida un desinior.